钦定古今图书集成/理学汇编/字学典/第074卷 > 《宋周密云烟过眼录》 > 张受益谦号古斋所藏
## 钦定古今图书集成/理学汇编/字学典/第074卷 > 《宋周密云烟过眼录》 > 张受益谦号古斋所藏

李西台《新竹诗》，后有苏子美跋，贾秋壑故物也。
《米元章帖》十二册，各以其类为册，如手简家书诗文，
各分类，闻是韩𠈁胄故物，中间韩魏公家园池诗，各
有“阅古珍玩”大印，其后归史卫王府。凡如此五十六
册，一一精好。米帖家书内有与友仁者，有与寅哥者，
所谓“虎儿”是也。花押乃两样。